RESOLUCIÓN do 20 de maio de 2004, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da acta de modificación do artigo 42 do convenio colectivo da empresa Almacenes, Servicios y Recuperaciones, S.L. (Alservi, S.L.).
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 18/06/2004

Vista a acta de modificación do artigo 42 do convenio colectivo da empresa Almacenes, Servicios y Recuperaciones, S.L. (Alservi, S.L.), con nº de código 3603222, que tivo entrada no rexistro único do edificio administrativo da Xunta de Galicia en Vigo o día 26-4-2004, subscrito en representación da parte económica por unha representación da empresa, e da parte social, polo comité de empresa, en data 11-3-2004. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 20 de maio de 2004.
Joaquín Macías Sánchez
Delegado provincial de Pontevedra
Chégase a un acordo para o establecemento do complemento de premontaxe. Este complemento pagaráselles aos traballadores que traballen no posto de premontaxe. A cantidade será de 32,72 euros ao mes, pagadoiro en 11 pagas por día efectivamente traballado (de luns a venres). O mes de agosto non se pagará.
A cantidade de 32,72 euros ao mes, dividirase entre os días hábiles (do mes en curso) e a cantidade resultante pagarase por cada día efectivamente traballado neste posto. Este complemento terá efectos retroactivos desde o 1-2-2004.
Este artigo anexarase ao convenio de Alservi S.L., modificando o artigo 42 a e b, que quedará redactado da seguinte forma:
Artigo 42º.-Complemento de posto de traballo.
Pagarase un complemento de posto de traballo pagadoiro por día efectivamente traballado, diferen
ciando dous grupos de actividade ou postos de traballo (de luns a venres).
a) Premontaxe e taller: 0,90.
b) Establecerase un complemento de traballo específico para premontaxe. Este complemento pagaráselles aos traballores que traballen no posto de traballo de premontaxe. A cantidade será de 32,72 euros ao mes, pagadoira en 11 pagas por día efectivamente traballado (de luns a venres). O mes de agosto non se pagará.
A cantidade de 32,72 euros ao mes, dividirase entre os seus días hábiles (do mes en curso) e a cantidade resultante pagarase por cada día efectivamente traballado neste posto. Este complemento terá efectos retroactivos desde o 1-2-2004.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA